দলীয় সূত্রমতে, বিএনপিসহ অন্যান্য বিরোধী রাজনৈতিক দল নির্বাচনে এলে ১৪ দল ও জাপার সঙ্গে ৬০টি আসন নিয়ে দর-কষাকষিতে নামবে আওয়ামী লীগ। এটা সর্বোচ্চ ৬৫-তে পৌঁছাতে পারে। বিএনপি না এলে নির্বাচন অংশগ্রহণমূলক করতে হলে নতুন কিছু দলকে নির্বাচনে আনতে হবে। তাদেরও কিছু আসন দিতে হবে। এভাবে জোট ও মিত্রের সংখ্যা বাড়লে আরো ১০-২০টি আসনে ছাড় দিতে হবে। সব মিলিয়ে আওয়ামী লীগ এখন পর্যন্ত নিজেদের জন্য ২২০-২৩০ আসন রাখার চিন্তাভাবনা করছে। বিশেষ করে ১৯৯১, ২০০১ ও ২০০৮ সালে যেসব আসনে আওয়ামী লীগ জয়ী হয়েছে, সেই আসনগুলো ছাড়তে নারাজ ক্ষমতাসীনরা।